Valencia (jezero, Venezuela)
Jezero Valencia (španjolski: Lago Tacarigua o de Valencia ili Lago Tacarigua) je drugo po veličini jezero u Venecueli, koje se prostire između saveznih država Carabobo i Aragua.

Hidrografija 

Jezero leži na nadmorskoj visini od 415 metara u masivu Karipske Ande (Cordillera de la Costa). Dugo je nekih 29 km od istoka prema zapadu, a široko oko 16 km od sjevera prema jugu, ukupne površine od 364 km², što ga čini drugim najvećim prirodnim jezerom u Venecueli, nakon jezera Maracaibo. 

Duž njegovih obala uzgaja se pamuk, kukuruz, šećerna trska, duhan, kava i voće i čuva puno goveda.

Jezero Valencia hrane vodama brojni potoci i rijeke, od kojih je najveća Aragua.

Nekoć je bilo poznato pod imenom Tacarigua, i okruženo močvarama, ali je danas postalo popularno odmaralište. Grad Valencia nalazi se pored jugozapadne obale, a Maracay leži na sjeveroistočnom rubu.

Na jezeru ima i tri veća otoka; El Burro, Caigüire i Culebra.

Izvori

Vanjske veze 

 Lake Valencia na portalu Encyclopædia Britannica 

Jezera u Venezueli